Die verlorene Ehre je izazvao veliku pažnju u zapadnonjemačkoj javnosti, potakavši rasprave o načinu na koji je tadašnje moderno demokratsko društvo trebalo reagirati na izazove lijevog terorizma, ali i o senzacionalizmu, medijskoj histeriji i pravima na privatnost. Film je u međunarodnoj javnosti dobio uglavnom dobre kritike, dok je njegovo prikazivanje na državnoj televiziji ARD 1978. izazvalo proteste vodećih političara iz desničarske i tada opozicijske stranke CDU. Schlöndorff je mnogo godina kasnije tvrdio da je njegov film predvidio način na koji će američki i vodeći zapadni mediji reagirati na napade 11. septembra, odnosno stvoriti histeriju koja je omogućila američku invaziju Iraka.